Menighedsrådsmøde den 10. oktober kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae og Michael Fornitz.

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 4. september 2024. |  |
|  | Referatet fra menighedsrådsmødet den 4. september blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Præsten**: Familiehøstgudstjenesten var ikke velbesøgt, hvilket nok skyldes tidspunktet. Vi har derfor fremover valgt en anden model, hvor børnehaven inviteres til krybbespil ved den tid, hvor børnene alligevel bliver hentet af deres forældre. Den samme model vil vi forsøge til påske og pinse. |
|  | **Kirkeværgen/Formand for valgbestyrelsen:** Valgforsamlingen forløb, som den skulle og mange var mødt op for at stemme. Der var dog overraskende få, som ønskede at stille op.  Vinduerne i præsteboligen er ved at være færdige. Projektet er blevet noget dyrere end ventet, da man er stødt på uforudsete udgifter.  Elektrikerne er i gang med at få ordnet vores elektriske installationer, så de lever op til nutidens krav om sikkerhed.  Den ødelagte gitterport vil snart blive repareret. |
|  | **Kontaktpersonen:** Der er blevet afholdt MUS-samtaler med alle medarbejderne. |
|  | **Aktivitetsudvalget:** Jan Pehrsson takker for det gode samarbejde i den forgangne valgperiode. Alle forårets tirsdagsmøder er planlagt og foredragene ser rigtig lovende ud. Vi vil gøre lidt mere opmærksom på efterårets kirkehøjskolen, da der er plads til flere deltagere. Jan minder desuden om Garnisonskirkens efterårskoncert søndag den 27. oktober kl. 14. |
|  | **Børnehaven:** Jan orienterer fra børnehaven. Jan Pehrsson, Jens Christian Grøndahl, Jacob Ørsted og Bjarne Tolboe har formuleret et oplæg om børnehavens kristne værdigrundlag. |
| 4. Budget 2025. |  |
|  | Gert Lorenzen gennemgik udgifter for arkitektprojektet samt Budget 2025 for menighedsrådet. Gerd har dog endnu ikke fået fuld adgang til budgettet. Det færdige budget vil blive rundsendt på mail til godkendelse af rådet, da det skal godkendes inden næste menighedsrådsmøde.  Gert fremlægger Revisionsprotokollat om årsregnskab for 2023 og forklarer revisionspåtegningerne. Revisionsprotokollatet underskrives af rådet. |
| 5. Bodeling mellem Holmens og Garnisons kirke vedr. kirkegårdssamarbejdet. |  |
|  | Vibeke Hougaard redegør for metode for deling af de frie midler i forbindelse med bodelingen mellem Holmens og Garnisons kirke i relation til kirkegårdssamarbejdet. Menighedsrådet tilslutter sig forslaget. |
| 6. Projektet for  menighedshus, kapel og  kirkeplads. Status. |  |
|  | Menighedsrådet drøftede processen omkring vedtagelse arkitekternes projektbeskrivelse for menighedshus, kapel og kirkeplads.  Det blev vedtaget, at der skal nedsættes et lille udvalg til at være tovholder for projektet.  Kirkens gitter bliver også omfattet af projektet for kirkepladsen. |
| 7. Evaluering af samarbejdet med Headspace. |  |
|  | Jacob Ørsted orienterer om indtryk for året med Headspace. Det besluttes, at der skal indkaldes til et evalueringsmøde med repræsentanter fra både Headspace og menighedsrådet. |
| 8. Eventuelt. | Jacob Ørsted efterspørger skilt eller andet, som kan fortælle forbipasserende, at det er Garnisonskirken, som ligger her. |
|  | Gustav Grüner minder om, at der skal udpeges en bygningssagkyndig ved det konstituerende møde. |
| 9. Lukket punkt. |  |
|  | Intet. |